CIOBANESC ROMANESC BALAN (ALB)

ORIGINE: România

UTILIZARE: Câine ciobănesc pentru turmele de oi şi pentru bovine. Excelent câine de

pază.Are la origini ciobanescul romanesc baltat.

CLASIFICARE UCHR.: Grupa I

Fără probă de lucru

SCURT ISTORIC: Ciobănescul romanesc balan este o rasă naturală care s-a format în arealul

Carpaţilor (România). In această regiune, exemplarele acestei rase sunt utilizate cu mare

succes la paza turmelor şi a propietăţilor.

ASPECT GENERAL: De talie mare, impozant, temerar şi mândru. Dimorfismul sexual

este bine marcat.

PROPORŢII IMPORTANTE : Lungimea corpului este puțin mai mare față de înălțimea la

greabăn. Lungimea craniului este egală cu lungimea botului.

COMPORTAMENT / CARACTER: Echilibrat, calm, foarte devotat, iubeşte copiii. Este

neîncrezător faţă de străini. Excelent câine de pază pentru turme, plin de curaj şi foarte

combativ contra eventualilor prădători (urs, lup, râs). Posedă un lătrat puternic. Apropierea

de teritoriul său a necunoscuţilor sau a animalelor, este semnalată printr-un lătrat foarte

puternic, cu o tonalitate joasă, ce poate fi auzit de la distanţe foarte mari. Pe timpul nopţii,

el patrulează în jurul proprietăţii sau a turmelor.

CAP: Masiv, portul său este uşor ridicat în raport cu linia spatelui.

REGIUNE CRANIANĂ:

Craniu: Potrivit de lat. Axele longitudinale ale craniului şi botului sunt uşor convergente.

Craniul, văzut din faţă, este uşor bombat; văzut din profil, este aproape plat; lăţimea

craniului: la masculi 16-18 cm, la femele 15-17 cm. Arcadele zigomatice sunt potrivit

dezvoltate. Protuberanţa occipitală este puţin marcată.

Stop: Uşor marcat.

REGIUNE FACIALĂ:

Trufă: Bine dezvoltată şi lată, de culoare neagră.

Bot: Tronconic, de aceeaşi lungime cu cea a craniului; bine dezvoltat, el se îngustează

progresiv către extremitate dar niciodată nu devine ascuţit.

Buze: Groase şi bine aplicate, puternic pigmentate.

Maxilare/dinţi: Maxilare puternice; dentiţie completă cu dinţi sănătoşi, bine implantaţi, de

culoare albă; muşcătură în foarfecă. Muşcătura în cleşte este admisă.

Obraji: Nu sunt proeminenţi.

Ochi: Sunt mici în raport cu dimensiunile capului; migdalaţi şi oblici, de culoare castanie

sau uşor mai deschisă, niciodată de culoare galbenă. Pleoapele sunt bine pigmentate.

Urechi: Prinse relativ sus, în formă de « V », cu extremitatea uşor rotunjită, căzute şi bine

apropiate de obraji. Amputarea lor este interzisă.

GÂT: De lungime potrivită, gros şi puternic, lipsit de salbă.

CORP: Masiv, viguros.

Linia superioară: Orizontală.

Greabăn: Puţin marcat.

Spate: Bine susţinut şi foarte musculos.

Şale: Puternice, foarte musculoase.

Crupă: Musculoasă şi moderat înclinată către baza cozii.

Piept: Lat şi înalt, atingând nivelul coatelor; coastele sunt bine arcuite.

Linia inferioară: Uşor ridicată.

COADĂ: Prinsă destul de înalt. In repaos, este purtată jos, atingând punctul jaretului sau

chiar mai jos; când câinele este atent sau în acţiune, ea este purtată ridicată, putând

depăşi nivelul spatelui, în formă de seceră. Amputarea este interzisă.

MEMBRE: Cu osatură puternică.

MEMBRE ANTERIOARE:

Vedere de ansamblu: Văzute din profil şi din faţă, membrele au aplomburi bune.

Umeri: Omoplaţi lungi, puternici şi oblici, bine prinşi, foarte musculoşi. Angulaţie scapulohumerală de circa 100-110.

Braţ: Potrivit de lung şi foarte musculos.

Coate: Bine apropiate la corp, se mişcă cu uşurinţă.

Antebraţ: Puternic şi nu prea lung.

Carp: Solid.

Metacarpiene: Scurte, văzute din profil sunt uşor înclinate.

Labe anterioare: De formă ovală, compacte şi puternice, cu unghii de culoare neagră sau

cenuşie.

MEMBRE POSTERIOARE:

Vedere de ansamblu: Foarte musculoase şi puternice, cu aplomburi bune.

Coapsă: Potrivit de lungă, lată, foarte musculoasă.

Graset: Unghiul articulaţiei femuro-tibiale este de circa 110.

Gambă: De lungime medie, musculoasă.

Jaret: Văzut din profil, este lat şi cu o angulaţie potrivită; văzut din spate, este situat într-un

plan paralel cu planul median al corpului.

Metatars: Robust şi net, cu aplomb perfect. Prezenţa pintenilor nu trebuie să fie

penalizată.

Labe posterioare: De formă ovală, compacte şi puternice, cu unghii de culoare neagră sau

cenuşie.

MIŞCARE: Mişcare regulată şi degajată; văzute din faţă şi din spate, membrele se mişcă

în linie dreaptă. Trapul de amplitudine medie este mişcarea preferată. Mişcările încrucişate

sau ridicate trebuie să fie penalizate.

PIELE: Groasă, bine aplicată, de culoare cenuşiu-închisă.

ROBĂ:

PĂR: Părul este scurt pe cap şi pe faţa anterioară a membrelor. Pe corp, părul este

abundent, drept, mai gros şi mai dur, atingând o lungime de 6-9 cm. Subpărul este mai

scurt şi mai des, de culoare mai deschisă. Pe gât, părul este mai lung şi formează o

coamă; pe faţa posterioară a membrelor, părul formează franjuri de lungime moderată.

Coada este stufoasă, fiind acoperită de un păr mai lung si mai gros.

CULOARE:ALB

TALIE ŞI GREUTATE:

Înălţime la greabăn: Masculi: ideal 71-75 cm-fara limita superioara

Femele: ideal 66-68 cm-fara limita superioara

Greutate: În raport cu talia.

DEFECTE : Orice abatere faţã de cele de mai sus constituie un defect care se va penaliza în

funcţie de gravitatea abaterii respective ce afectează starea de sănătate şi bunăstarea câinelui.

 Constituţie fină sau prea greoaie.

 Caractere sexuale insuficient marcate.

 Lipsuri dentare altele decât PM1.

 Urechi cupate.

 Coadă amputată.

 Exemplare obeze sau fără vigoare.

 Păr împâslit sau scurt (mai puţin de 6 cm).

 Păr prea lung (depăşind 9 cm).

 Absenţa coamei sau a franjurilor de pe membre.

 Coadă rulată, în formă de inel.

 Labe deschise, răsucite spre exterior sau interior.

 Coate deviate spre exterior.

 Mişcare greoaie.

DEFECTE GRAVE:

 Expresie străină rasei.

 Ochi rotunzi, proeminenţi.

 Urechi drepte.

 Linie superioară înşeuată sau prea lungă.

 Păr foarte scurt.

 Păr buclat sau de altă textură decât cea prevăzută de standard.

 Ochi galbeni.

 Heterocromie oculară (ceacâr).

 Jareţi de vacă.

DEFECTE ELIMINATORII:

 Agresiv sau temător.

 Subiect atipic.

 Prognatism inferior sau superior.

 Absenţa incisivilor sau caninilor.

 Albinism.

 Alte culori decât cele descrise în standard.

 Coadă absentă sau atrofiată.

 Talie sub 65 cm la masculi.

 Talie sub 62 cm la femele.

Orice câine care prezintă în mod evident anomalii de ordin fizic sau comportamental va fi

descalificat.

N.B. :

- Masculii trebuie să aibă două testicule cu aspect normal, complet coborâte în scrot.

- La reproducţie se vor folosi doar exemplarele funcţionale şi clinic sănătoase ce

prezintă conformaţia tipică rasei